**Jani Juhani Wickholm** (s. 20. syyskuuta 1977 Kerava) on suomalainen muusikko. Hän nousi julkisuuteen sijoituttuaan MTV3:n Idols-kykyjenetsintäkilpailun ensimmäisellä tuotantokaudella (2003–2004) toiseksi Hanna Pakarisen jälkeen. 

Markkinointimerkonomi Wickholm työskenteli ennen Idols-kisaa trukinkuljettajana. Töysässä aiemmin asuneella Wickholmilla on Luowuudenlähde Oy -niminen yritys, jonka nimissä hän esiintyy sekä kitaristi-trubaduurina että orkesterinsa kanssa. Hänet valittiin 2009 Töysän nuoreksi yrittäjäksi. Viimeksi Wickholm on asunut Jämsässä ja Multialla ja vuodesta 2023 Tampereella.
Wickholmin debyyttialbumi *Kaikki muuttuu* oli ilmestyessään syksyllä 2004 Top 40 -listalla 19 viikkoa, joista kaksi listaykkösenä. Wickholmin toinen albumi *Alumiinitähdet* pysyi listalla viisi viikkoa. Yhteensä Wickholm on julkaissut seitsemän albumia ja yhden kokoelman.*lähde?*

Musiikki
--------

### Ennen Idolsia

Wickholm aloitti kuusivuotiaana klassisen pianon soiton Keravan musiikkiopistossa. Kitara tuli sivusoittimena mukaan yksitoistavuotiaana. Hän lopetti klassisen pianon soittamisen viisitoistavuotiaana, jolloin kitarasta tuli hänen pääsoittimensa.*lähde?*

Osoituksena kitaristintaidoistaan Wickholm sai viisitoistavuotiaana nuorison taide- ja kulttuuritapahtumassa erikoismaininnan nuorena kitaristina. Hän pyrki Sibelius-lukioon, mutta ei päässyt huonon lukuaineiden keskiarvon takia.*lähde?*

Vuonna 2001 Wickholm oli mukana Jussi Andelinin visioimassa Elvis-show’ssa. Hän nuotitti ja osittain myös uudelleensovitti taustalauluosuudet 22:een Elviksen kappaleeseen. Lopputuloksena syntyi 76 sivua käsinkirjoitettuja taustalaulupartituureja. Hän vastasi myös yhtyeen harjoittelusta.*lähde?*

### Idols

Wickholm osallistui syksyllä 2003 alkaneen Idols-kilpailun ensimmäiselle tuotantokaudelle, jossa hän sijoittui toiseksi. Kilpailun kuluessa alkuvuodesta 2004 Wickholm allekirjoitti levytyssopimuksen Sony BMG:n kanssa. Hänen debyyttialbuminsa *Kaikki muuttuu* julkaistiin 8. syyskuuta 2004. Levy saavutti platinaa 2006. Wickholmin toinen albumi *Alumiinitähdet* ilmestyi 28. syyskuuta 2005. Levyn ensimmäinen single oli *Suomenneito*.*lähde?*

### Idolsin jälkeen

Kolmas albumi *Yhden lauseen mies* oli Wickholmin oma projekti. Hän soitti kaikki bändisoittimet itse levylleen. Ensimmäinen single *Kuu* menestyi todella hyvin radioissa ja oli useamman viikon ajan listaykkösenä. Se oli myös paikallisradioiden soitetuin kappale vuonna 2007. Kappaleen sanoitti Pauli Hanhiniemi. Sävellyksestä ja sovituksesta vastasi Wickholm. Hän on sanoittanut, säveltänyt tai sovittanut kappaleita jokaiselle levylleen. Lisäksi hän on ruvennut tekemään kappaleita myös Maria Tyysterille ja Tony Kakolle.

Wickholmilta ilmestyi kokoelmalevy toukokuussa 2010. Siinä on kahdesta kolmeen uutta sävellystä.

Muu elämä
---------

Wicholm perusti vuonna 2006 Luowuudenlähde Oy -nimisen yrityksen, jonka päätoimialaksi ilmoitettiin äänitysstudiot, äänitteiden ja musiikin kustantaminen.

Wickholm valittiin Töysän kunnanvaltuustoon keskustan listalta vuonna 2008, mutta vuonna 2010 hän pyysi eroa tehtävästä muutettuaan paikkakunnalta.[vanhentunut linkki] Vuoden 2012 kunnallisvaaleissa Wickholm valittiin sitoutumattomien ja perussuomalaisten yhteislistalta valtuustoon Jämsässä.

Yksityiselämä
-------------

Wickholm kihlautui tammikuussa 2021 keväällä 2019 tapaamansa naisen kanssa. Wickholmilla on aiemmasta avioliitostaan kaksi 2010-luvulla syntynyttä lasta.

Wickholm tuomittiin 17. kesäkuuta 2019 Keski-Suomen käräjäoikeudessa törkeästä rattijuopumuksesta 50 päivän ehdolliseen vankeuteen ja 35 päiväsakon oheissakkoon. Hän oli 27. huhtikuuta 2019 ajanut autoa 1,7 promillen humalassa. Toisesta, 1,61 promillen törkeästä rattijuopumuksesta, hänet tuomittiin kesäkuussa 2022.

Diskografia
-----------

### Albumit


| Albumin tiedot |
| --- |
| *Kaikki muuttuu** Tyyppi: Studioalbumi
* Julkaistu: 8. syyskuuta 2004
* Myynti: Platinaa, yli 30 115 kpl
* Singlet: *Hukun*, *Kaikki muuttuu*, *Siivet*, *Langennut sinuun*
 |
| *Alumiinitähdet** Tyyppi: Studioalbumi
* Julkaistu: 28. syyskuuta 2005
* Singlet: *Alumiinitähdet*, *Suomenneito*, *Liian kauniit*
 |
|  *Yhden lauseen mies** Tyyppi: Studioalbumi
* Julkaistu: 24. tammikuuta 2007
* Singlet: *Kuu*, *Yhden lauseen mies*, *Jukeboksin runoilija*, *Meille ei koskaan vois käydä niin*
 |
|  *Ranta-ahon valot** Tyyppi: Studioalbumi
* Julkaistu: 30. huhtikuuta 2008
* Singlet: *Kaveri*, *Ranta-ahon valot*, *Kun olin nuori*
 |
|  *Jouluksi kotiin** Tyyppi: Studioalbumi
* Julkaistu: 5. marraskuuta 2008
* Singlet: *Jouluksi kotiin*
 |
| *Aivan eri mies** Tyyppi: Studioalbumi
* Julkaistu 13. kesäkuuta 2012
* Singlet: *Aivan Eri Mies*, *Mihin vaan*, *Kevättää*
 |
| *Sininen tie** Tyyppi: Studioalbumi
* Julkaistu 15. toukokuuta 2015
* Singlet:
 |
|

### Kokoelmat


| Albumin tiedot |
| --- |
| *Kirkkaimmat tähdet 2004–2010** Julkaistu: 05. toukokuuta 2010
* Singlet: *Lakanapellot*
 |
|

### Singlet

* *Hukun* (2004)
* *Kaikki muuttuu* (2004 - promo)
* *Siivet* (2004 - promo)
* *Langennut sinuun* (2004 - promo)
* *Alumiinitähdet* (2005)
* *Suomenneito* (2005 - promo)
* *Liian kauniit* (2005 - promo)
* *Kuu* (2007)
* *Jukeboksin runoilija* (2007)
* *Meille ei koskaan vois käydä niin* (2007)
* *Kaveri* (2008)
* *Kun olin nuori* (2008)
* *Jouluksi kotiin* (2008 - promo)
* *Lakanapellot* (2010 - promo)
* *Aivan eri mies* (2011 - promo)
* *Mihin vaan* (2011 - promo)
* *Kevättää* (2012 - promo)
* *Miksi rakastan* (2018)

### Musiikkivideot

* Kaikki muuttuu (2004)
* Suomenneito (2005)
* Jukeboksin runoilija (2007)

### Muut kappaleet

* Tiellä Ken Vaeltaa (Albumilta Tilkkutäkki vol.2)
* Elina, mitä mä teen (Albumilta Melkein Vieraissa - Tribuutti Leevi & The Leavingsille)
* Jos Jäät Mun Luo (Albumilta Stories)
* Paratiisi (Albumilta Tähdet Tähdet - Tribuutti Rauli Badding Somerjoelle)

### Janin Idolsissa esittämät kappaleet

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Kisanvaihe | Kappale |
| --- | --- |
| Koelaulu | "Suspicious Minds" (Elvis Presley)"Tästä asti aikaa" (Kolmas nainen) |
| Teatteriviikonloppu | "Milla" (Anssi Kela) |
| Semifinaali | "The Long And Winding Road" (The Beatles) |
| 1. finaali | "Tytöt on kaunistuneet" (Kolmas nainen) |
| 2. finaali | "Joutsenlaulu" (Yö) |
| 3. finaali | "Wicked Game" (Chris Isaak)"How Deep is Your Love" (Bee Gees) |
| 4. finaali | "Paratiisi" (Rauli Badding Somerjoki)"Pop-musiikkia" (Neljä Baritonia) |
| 5. finaali | "With a Little Help From My Friends" (The Beatles)"Back for Good" (Take That)"Tulin voittamaan" |
|

 |

Lähteet
-------

1. 1 2 3 4  Luowuudenlähde toi mainetta Idols-yrittäjälle *Kauppalehti*.  3.11.2009. archive.org.  Arkistoitu 8.11.2009. Viitattu 3.11.2009.
2. ↑
3. ↑
4. ↑  Jani Wickholm lauluntekijänä *Fono.fi*.
5. ↑  Pakarinen, Hanna: Idols-tähden yhtiö teki isot tappiot *Kauppalehti.fi*.  2.8.2011.  Arkistoitu 16.8.2011. Viitattu 16.6.2020.
6. ↑  Idols-tähti Wickholm Töysän valtuustoon *Turun Sanomat*.  26.10.2008. Viitattu 21.6.2017.
7. ↑  Jani Wickholmille ero Töysän valtuustosta *Pohjalainen*.  26.1.2010. Viitattu 21.6.2017. [vanhentunut linkki]
8. ↑  Moni julkkisehdokas pääsi kuntansa valtuustoon *Helsingin Sanomat*.  28.10.2012. Viitattu 21.6.2017.
9. ↑  Jani Wickholmilta loppuivat keikat ja rahat – pyörittää nyt majataloa maaseudulla *www.iltalehti.fi*. Viitattu 2.3.2021.
10. ↑  Rami Mäkinen: Idols-tähti Jani Wickholm tuomittiin törkeästä rattijuopumuksesta *Ilta-Sanomat*.  17.6.2019. Viitattu 30.6.2019.
11. ↑  Ilta-Sanomat

Aiheesta muualla
----------------

* Kuvia tai muita tiedostoja aiheesta **Jani Wickholm** Wikimedia Commonsissa

* Viralliset kotisivut
* Jani Wickholm Last.fm:ssä (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |